1704-ben csatlakozott II. Rákóczi Ferenc szabadságharcához, amely alatt Zemplén vármegye alispánja volt. 1705-ben, a szécsényi országgyűlésen szenátorrá is megválasztották, de gróf Bercsényi Miklóssal való szóváltása miatt le kellett köszönnie tisztségéről. (A helyére telekesi Török István dunántúli köznemest választották meg.) Az ónodi országgyűlésen özvegy Homonnai Drugeth Zsigmondné Keglevics Terézia ablegátusaként vett részt.